ԼՈՅՍ ՏԵՍԱՒ Ս. ԳՐԻԳՈՐ ՆԱՐԵԿԱՑԻ ԲԱՆ ԽՐԱՏՈՒ 
ՎԱՍՆ ՈՒՂԻՂ ՀԱՒԱՏՈՅ ԵՒ ՄԱՔՈՒՐ ՎԱՐՈՒՑ ԱՌԱՔԻՆՈՒԹԵԱՆ ԳԻՐՔԸ

Մեծի Տանն Կիլիկիոյ Կաթողիկոսարանի եւ Երեւանի «Անկյու-նաքար» հրատարակչատուներէն լոյս տեսած է Գերշ. Տ. Նարեկ Արք. Ալեէմէզեանի աշխատութիւնը՝ Ս. Գրիգոր Նարեկացի Բան Խրատու Վասն Ուղիղ Հաւատոյ եւ Մաքուր Վարուց Առաքինութեան -  Խրատ Ուղիղ Հա-ւատքի եւ Առաքինի Մաքուր Վարքի - St. Gregory of Narek Instruction on the Orthodox Faith and Virtuous and Pure Life վերնագրով։
Ն.Ս.Օ.Տ.Տ. Արամ Ա. Կաթողիկոսին օրհնութեամբ իրականացած այս հրատարակութիւնը ձօնուած է Ֆրանչիսկոս Պապին՝ յերախտագիտութ-իւն 2015 թուականին Ս. Գրիգոր Նարեկացին «Եկեղեցւոյ Տիեզերական Վարդապետ» հռչակելուն։ 
Երկլեզու այս գիրքը՝ հայերէն եւ անգլերէն կը ներկայացնէ սուրբ վարդապետ՝ Յոքներանեան Մենաւոր Գրիգորի եւ Երանաւէտ Ճգնաւորի Խրատ-ը եւ Խրատ-ին քննական մօտեցումն ու աշխատութեան եզրակա-ցութիւնը։ 
Ներածականին մէջ հեղինակը կը գրէ, որ Նարեկացիին Խրատ-ը իր յատուկ տեղի ունի Հայ եկեղեցւոյ խրատաբանական գրականութեան մէջ, որովհետեւ կը պարզաբանէ ուղղափառ հաւատքը, կը մանրամասնէ Ընդ-հանրական եկեղեցիին վարդապետութեան կենսական երեսները, կ՚ընդ-գըծէ ուղղափառ հաւատքի եւ առաքինի գործերու փոխառնչութիւնը՝ որպէս քրիստոնէական կեանքի պտղաբերումին ամբողջացուցիչ տարր, կը վերահասատատէ մարդ արարածին բարոյական էակ ըլլալն ու այս-պիսով աստուածահաճոյ եւ քրիստոսատիպ կեանք ապրելու կարողութ-իւնը եւ կ՚ուրուագծէ հինգ զգայարաններուն գործածութեան կերպը՝ որպէս նախապայման Քրիստոսի պարգեւած փառքի ժառանգութեան։ Հեղինակը կը նշէ նաեւ, որ Խրատ-ը կը պահէ իր այժմէականութիւնը եւ որպէս ուղեցոյց կրնայ ծառայել աստուածահաճոյ կենցաղավարութեան ձգտող-ներուն համար։ 

